Trollslottet (Dronning Maud Land)

Trollslottet er et fjell i Orvinfjella i Dronning Maud Land. Det  ligger fem kilometer nordvest for fjellet Kubus i den nordvestre delen av Filchnerfjella og består av flere prominente topper, hvorav de høyeste er Rakebosten (2737 moh.) og Rakekniven (2365 moh.).

Området ble fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60.

Trollslottet ble besøkt av en norsk ekspedisjon i 1993/94 under ledelse av Ivar Tollefsen. Med på turen var maleren Vebjørn Sand, som hentet inspirasjon fra Trollslottet til flere av sine malerier fra Antarktis og til en stor utstilling ved Frognerseteren med ti 26 meter høye tårn trukket med hvit fiberduk.Vebjørn Sand CA Galleri

 Se også 
Liste over fjell i Dronning Maud Land

 Referanser 

Kategori:Fjell i Dronning Maud Land
Kategori:Orvinfjella
Kategori:Artikler i Antarktis-prosjektet
Kategori:Fjell over 2000 meter